František Antonín Nickerl

Prof. MUDr. František Antonín Nickerl (* 4. december 1813, Praha – † 4. február 1871, Praha)  bol český lekár a entomológ nemeckého pôvodu. Bol aj jedným zo známych profesorov zoológie. 

 Biografia 
Narodil sa v Prahe. Študoval filozofiu a medicínu na pražskej univerzite a od mladosti sa vydával za hmyzom do pražského okolia, hlavne do Prokopského a Břežanského údolí. Špecializoval sa prevažne na štúdium motýľov (Lepidoptera). Podarilo sa mu objaviť niekoľko nových druhov. Už v mladosti objavil moru, ktorá bola pomenovaná na jeho počesť Luperina nickerlii Frr. Aj jediného denného motýľa, ktorý bol opísaný z územia Čiech - hnedáčika Melitaea aurelia Nick. - našiel a opísal práve on. Neskôr tiež objavil ešte 5 nových druhov zo skupiny malých motýľov (Mikrolepidoptera). Zaslúžil sa o publikovanie prvých zoznamov motýľov z územia Čiech. Už počas svojich štúdií vydal pojednanie: „Tagfalter Böhmens (Denní motýli Čech)“, ktoré neskôr rozšíril o ďalšie čeľade. Študoval a zbieral hmyz aj na rôznych miestach Európy. Svoje práce publikoval v celom rade časopisov, okrem iného i v časopise: Lotos. 

V roku 1842 sa stal asistentom zoológie a mineralógie na univerzite aj technike. Riadnym profesorom zoológie bol menovaný v roku 1852 na univerzite v Štýrskom Hradci (Graz), ale na toto miesto nenastúpil a stal sa v roku 1854 profesorom prírodovedy na polytechnike v Prahe. V Českom múzeu zastával miesto dozorcu prírodopisných zbierok a na jeho návrh sa po roku 1849 zriadili v zbierkach popri latinských názvoch hmyzu tiež názvy české. 

František Antonín Nickerl publikoval tiež informácie o pestovaniu priadky morušovej (Bombyx mori) v Čechách a zaslúžil sa o propagáciu hodvábnictva v Čechách. Známe boli jeho zbierky motýľov a chrobákov, ktoré prevzal po jeho smrti jeho syn Otakar (Ottokar) Nickerl starší.

Profesor MUDr. František Antonín Nickerl bol členom nemeckého prírodovedeckého spolku „LOTOS“ a tiež členom „Klubu přírodovědeckého v Praze“.

 Bibliografia 
 Nickerl, F. A. et Nickerl, O.: 1906, Die Zünstler Böhmens (Pyralidae). Beitr. z. Insekten-Fauna Böhmens, 3, 1 – 35, Prag.
 Nickerl, F. A. et Nickerl, O.: 1906, Die Wickler Böhmens (Tortricidae). Beitr. z. Insekten-Fauna Böhmens, 4, 1 – 62, Prag

 Zdroje 
 Anonym: 1871, [Nickerl, F. A.] Lotos, 21, p. 46 - 48. 
 Anonym: 1871, [Nickerl, F. A.] Ent. Ztg. [Stettin], 32, p. 318 - 320. 
 Anonym: 1871, [Nickerl, F. A.] Verh. geol. Reichsanst., Wien, 1871, p. 66.   
 Anonym: 1876, [Nickerl, F. A.] Bohemia , Prag (5.2.1876)     
 Moucha, J. & Poláček, V. B.: 1971, Zum Gedenken an Prof. Dr. Ottokar Nickerl (1838 - 1920). Acta ent. bohemoslov., 68, p. 60 - 62. 
 Howard, L. O.: 1930, History of applied Entomology (Somewhat Anecdotal). Smiths. Miscell. Coll., 84, X + 1 - 564 + 51 Taf. (Taf. 27). 
 Koleška, Z.: 1975, Historie entomologického průzkumu Krkonoš. Opera Corcontica, 12, p. 137 - 151 + portrét.  
 Koleška, Z.: 1975, [Nickerl, F. A.] Sborn. VŠZ v Praze, Fak. agronom., řada A: p. 177 - 178.   
 Koleška, Z.: 1978, Závist u Zbraslavi - klasická lokalita českych entomologu. Bohemia centralis. Praha, 7, p. 94 - 95.   
 Koleška. Z.: 1988, [Nickerl, F. A.] Zprávy Čs. spol. entomol. ČSAV, 24, p. 336 - 338 + portrét. 
 Kořensky, J.: 1902, [Nickerl, F. A.] Ottuv slovník naučny, Praha, 18: p. 289.   
 Kořensky, J.: 1920. Odkaz prof. dra. Otokara Nickerla. Časopis Musea Království českého, 94(1920): p. 41 - 43. 
 Osborn, H.: 1952, A Brief History of Entomology Including Time of Demosthenes and Aristotle to Modern Times with over Five Hundred Portraits. Columbus, Ohio, The Spahr & Glenn Company: 303 pp: p. 215. 
 Štepánek, O.: 1975, 150 let Zoologie Národního Muzea v Praze. Čas. Narod. Muz., Řada Přirodov. 138/139: 12, 24, 27, 28, 52. 
 Tykač, J.: 1937, [Nickerl, F. A.] Čas. Českoslov. Spol. ent., 34, p. 95. 
 Vávra, V.: 1923, [Nickerl, F. A.] Sborn. Entomol. Odd. Nár. Musea v Praze, 1, p. 3 - 12.

Kategória:Českí entomológovia
Kategória:Lepidopterológovia
Kategória:Českí lekári